**TYÖELÄMÄN JA AMMATILLISEN KORKEAKOULUTUKSEN VERKOSTON   
(TAKKI-VERKOSTO) TYÖVALIOKUNNAN KOKOUS 1 / 2018**

Aika: Perjantai 12.10.2018 klo 8.15-9.30

Paikka: Kokoushuone Saarni, Eduskunnan lisärakennus

Läsnä: Kansanedustaja Aila Paloniemi, puheenjohtaja klo 8.15-9.10

Kansanedustaja Eeva-Johanna Eloranta

Rehtori Tapio Kujala, DIAK

Toiminnanjohtaja Petri Lempinen, Arene

Asiantuntija Anniina Sippola, Suomen opiskelijakuntien liitto - SAMOK ry

Erityisasiantuntija Hannele Louhelainen, OAJ, sihteeri

Elinkeinopoliittinen asiantuntija Heikki Holopainen, Sivistystyönantajat, sihteeri

1 § Kokouksen avaus

Puheenjohtaja avasi kokouksen klo 8.15

2 § Korkeakoulutuksen tutkimuksen visio 2030

Petri Lempinen Arenesta esitteli korkeakoulujen tiekarttatyön ajankohtaisen tilanteen. Ammattikorkeakoulujen ja yliopistojen lakiesitys jatkuvan oppimisen mahdollisuuksien lisäämisestä on annettu eduskunnalle. Ammattikorkeakoulujen ja yliopistojen rahoitusmalleista annetaan ehdotus ministerille 24.10.2018.

Työvaliokunta totesi, ettei lainsäädännössä ole ammattikorkeakoulutuksen kannalta merkittäviä ongelmia. Valiokunta kävi myös keskustelua rahoitusmallin ja ohjauksen ongelmakohdista, muun muassa nyt korkeakouluja ohjataan toisaalta yhteistyöhön, mutta rahoitusmallit ohjaavat kuitenkin kilpailemaan. Kansainvälistä toimintaa mittaavan mittarin sijoittuminen mallissa strategisen rahoituksen puolelle herätti keskustelua, samoin onko iso tavoite yksinkertaistaa rahoitusmallia saavutettu. Edelleen on hankalaa ymmärtää amkin ja yliopiston ero ja kehittämisen tasapuolisuus. Työvaliokunnassa todettiin, että parlamentaarisen seurantaryhmän kanssa on tarve käydä keskustelua ennen rahoitusmallin eteenpäin viemistä.

3 § Jatkuva oppiminen

Arenen toiminnanjohtaja Petri Lempinen avasi jatkuvan oppimisen kehittämisen

moninaisuutta. Keskustelu tiivistyi kahden kysymyksen äärelle: Tuleeko tästä isoimpia

hankkeita tulevalle hallituskaudelle? ja Miten paljon tämä on työelämäkysymys ja miten paljon koulutuksen kysymys? Jatkuvan oppimisen rahoitus on edelleen auki ja tämä vaikuttaa siihen, miten korkeakoulut pystyvät ottamaan haasteen vastaan toimia aikuisväestön osaamisen kehittämisen parissa.

Työvaliokunta päätti järjestää aiheen tiimoilta tilaisuuden tammikuussa 2019. Eri puolueilta pyydetään lyhyet puheenvuorot ja opetusministeriltä alustus teemalla Miten työpaikka ja koulutus kohtaa ja kuka koulutuksen maksaa. Sihteeristö valmistelee ohjelmaa yhdessä työvaliokunnan puheenjohtajan kanssa. Tilaisuus järjestetään kutsutilaisuutena verkoston jäsenille.

4 § Ammattikorkeakoulujen TKI-toiminta ja sen rahoitus

Petri Lempien alusti asiaa katsauksella ammattikorkeakoulujen tutkimus- ja kehittämisrahoituksen kehittymisestä. Lisäksi keskusteltiin ammattikorkeakoulujen strategisen rahoituksen jakoperusteista. Vuonna 2018 jaettiin profilointirahaa yhteensä 5 miljoonaa euroa seitsemälle ammattikorkeakoululle. Vuonna 2019 on jaossa strategista rahaa seuraavat 5 miljoonaa. Ammattikorkeakouluista kymmenen ei ole saanut kärkihankerahoitusta eikä strategista rahoitusta. Heikkoutena on, että strategisen rahoituksen jakaminen on läpinäkymättömästi jaettavaa rahaa. Tähän epäkohtaan työvaliokunta kiinnitti huomion.

5 § Digitalisaatio AMK-koulutuksessa

Kaikkien ammattikorkeakoulujen yhteinen digitaalisen opintotarjonta on avautunut CampusOnline.fi portaalissa ja opiskelijoilla on mahdollista valita maksuttomasti opintojaksoja muista ammattikorkeakouluista. Työvaliokunta kävi keskustelua siitä, miksi CampusOnline on ollut merkittävä muutoksen tekijä ammattikorkeakoulujen opintojen tarjonnan levittämisessä ja laajentamisessa. Ristiinopiskelu on mahdollistunut nyt hankerahoituksella. Jatkossa opiskelijoiden ristiinopiskelu ammattikorkeakoulujen välillä hankaloituu, jos uudessa rahoitusmallissa ei yhteistyötä korkeakoulujen välillä oteta huomioon.

6 § Takki-verkoston toiminnan suunnittelu syys- ja kevätkaudelle 2018-19

Käsiteltiin osittain 2 § pykälän kohdassa. Päätetiin järjestetään keskustelutilaisuus jatkuvan oppimisen teeman ympärille. Kevään kokousaikataulu käsitellään seuraavassa kokouksessa.

7 § Muut ajankohtaiset asiat

* Kokemuksia Sveitsin korkeakoulujärjestelmästä

Todettiin lyhyesti Sveitsin järjestelmän vahvuutena olevan se, että ammattikorkeakoulujen ja yliopistojen työnjako on selkeä – vahva ammatillinen polku ja vahva tiedepolku, koulutus on hyvin resursoitua ja TKI-toimintaa tehdään yrityksissä ns. perusinsinöörihommana. Sveitsissä aikuiskoulutuksen kustannukset katetaan 100 prosenttisesti asiakasmaksuilla.

8 § Työvaliokunnan seuraava kokous

Seuraava kokous pidetään marraskuun lopussa. Päivi Simola hakee sopivan ajankohdan kokoukselle.

9 § Kokouksen päättäminen

Puheenjohtaja päätti kokouksen klo 9.20